Den 50-årige forsvandt i går under en udflugt i Rold Skov. Fra daggry har 10 hundeførere og en helikopter ledt efter manden, men det var en militærmand der fandt ham. - Han havde søgt ly i et militærdepot, og der har han formentligt været hele natten. Der er mange af disse depoter i området, og det var en militær opsynsmand der fandt ham. Han havde faktisk også observeret den eftersøgte i går, men var på det tidspunkt ikke klar over at han var savnet, oplyser leder af hundepatruljen, Kaj Verner Jensen til TV2/Nord. Manden er kørt til undersøgelse på skadestuen. - Han virkede umiddelbart til at være ok, men han skal have epilipsimedicin, og det havde han ikke fået siden i går. Derfor skal han undersøges af en læge for en sikkerhedsskyld, forklarer Kaj Verner Jensen.

Referat:
Fredag morgen blev den retarderede mand fra Aktivitetshuset i Aars fundet i et militærdepot.